### Beslutning

Godkendt.

### Sagsfremstilling

## Resume og sagens baggrund

På investeringsoversigten for 2023 er der afsat et rådighedsbeløb på i alt 15,19 mio. kr. inklusiv prisfremskrivning til anlæg af Nyt plejecenter i syd. Der søges om anlægsbevilling på 2,13 mio. kr. til ombygning på Rørmosecenteret i forbindelse med ledigblevne lokaler.

## Indstillinger

Direktøren indstiller, at der gives en anlægsbevilling på i alt 2,13 mio. kr. finansieret af en delvis fremrykning af rådighedsbeløbet i 2023 til anlæg af Nyt plejecenter i syd til ombygning på Rørmosecenteret i 2022.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

På investeringsoversigten for 2023 er der afsat et rådighedsbeløb på i alt 15,19 mio. kr. inklusiv prisfremskrivning til anlæg af Nyt plejecenter i syd. Der søges om frigivelse af 2,13 mio. kr. til ombygning på Rørmosecenteret i forbindelse med ombygning af ledigblevne lokaler i [adresse]. Lokalerne er blevet ledige, da den udekørende pleje er flyttet til andre lokaler. Lokalerne ombygges, så de understøtter det kommende koncept som demenslandsby.

Ved ombygningen bliver der etableret et miljø til frisør, fodpleje med mere. Dertil bliver der etableret mødelokaler samt kontorer.

I sidste kvartal af 2022 udbydes projektet til entreprenører, og det forventes, at selve byggearbejdet igangsættes inden for samme kvartal.

## Økonomiske konsekvenser

Der gives en anlægsbevilling på 2,13 mio. kr. til ombygning på Rørmosecenteret. Bevillingen finansieres af det afsatte rådighedsbeløb i 2023.

Restrådighedsbeløbet vil herefter udgøre 13,06 mio. kr.

[adresse] bemærkninger er indarbejdet i sagen.

### Sagens forløb

08-09-2022 Teknik- og Miljøudvalget
Anbefales.
14-09-2022 Økonomiudvalget
Anbefales.